Betmen haqidagi film va serial orqali tanilgan Lesli Martinson hayotdan ko‘z yumdi. Bu haqida Deadline nashri xabar berdi. Martinsonning oila a’zolari ta’kidlashicha, rejissyor 101 yoshida o‘zining Los-Anjyelesdagi uyida "tabiiy sabablarga ko‘ra" hayot bilan vidolashdi. Rejissyor o‘zining ish faoliyatini jurnalist sifatida boshlagan, keyinchalik MGM kinokompaniyasida ishlay boshlagan. Ikkinchi jahon urushi boshlangach, u jangga otlangan. Frontdan eson-omon qaytib, Martinson rejissuraga qo‘l uradi. U ham televideniye, ham kinoda faoliyat ko‘rsatgan. 1966 yilda u "Betmen" filmini suratga oldi, bundan tashqari shu nomli serialni yaratishda ham qatnashdi. Martinsonning boshqa ishlari qatoridan "Meverik", "Uddalab bo‘lmas topshiriq" va "Mo‘’jiza-ayol" seriallari o‘rin olgan.